सामग्री: Police fired tear gas and rubber bullets to disperse protesters

निदर्शक आणि पोलिसांमध्ये झालेल्या संघर्षात अनेक मृत्युमुखी पडल्याचं सांगितलं जात असून 150 पेक्षा अधिक लोक जखमी झाले आहेत. 

पाकिस्तानचे कायदा मंत्री जाहिद हमीद यांच्यावर ईश्वरनिंदेचा आरोप करत TLPनं त्यांच्या राजीनाम्याची मागणी लावून धरली आहे.

TLP हा एक राजकीय पक्ष आहे, ज्याचं नेतृत्व खादिम हुसैन रिझवी हे करतात. पण काय आहे हा पक्ष ज्याने पाकिस्तानी सैन्याला संघर्षात सामील होण्यास भाग पाडलं आहे? 

1. काय आहे TLP? 

TLPची स्थापना 2015 साली झाली. 'ईशनिंदकांचा सर्वनाश' हा त्यांचा नारा आहे. 

पाकिस्तानच्या पंजाब प्रांताचे गव्हर्नर सलमान तासीर यांची 2011 साली त्यांच्या सुरक्षारक्षकाने गोळ्या घालून हत्या केली होती.

तासीर हे पाकिस्तानच्या ईश्वरनिंदा कायद्याचे टीकाकार होते आणि या कायद्यात सुधारणेच्या बाजूने होते. यावरूनच त्यांचा सुरक्षारक्षक मुमताज कादरी याने त्यांना गोळ्या घालून ठार केले.

याच मुमताज कादरीच्या कार्याचं कौतुक करत करत 1 ऑगस्ट 2015मध्ये TLPची स्थापना झाली. 

सुरुवातीला या पक्षाला केवळ एका संघटनेचं रूप होतं. लोकांचं समर्थन वाढू लागल्यानंतर त्यांच्या राजकीय हालचाली सुरू झाल्या.

सप्टेंबरमध्ये झालेल्या निवडणुकांमध्ये त्यांनी लाहोरमधील एका उमेदवाराला आपला पाठिंबा दिला होता. काही आठवड्यानंतर त्यांची निवडणूक आयोगात नोंदणी झाली, आणि त्यांना निवडणूक चिन्ह मिळालं.

पेशावरमध्ये झालेल्या पोटनिवडणुकीत त्यांचा उमेदवार 7.6 टक्क्यांचं मताधिक्य घेऊन जिंकून आला.

2. काय आहे पक्षाचा उद्देश? 

या पक्षाचा उद्देश पाकिस्तानला एक मुस्लीम राष्ट्र बनवणं हा आहे. हे राष्ट्र शरियत-ए-मोहम्मदीनुसार चालावं, अशी या पक्षाच्या नेत्यांची इच्छा आहे. 

"पाकिस्तानच्या अर्थव्यवस्थेला विदेशी शक्तींपासून वाचवणं हे आपलं कर्तव्य आहे," असं या पक्षाला वाटतं. 

"पाकिस्तान सरकारनं जी धोरणं अवलंबली होती, त्यामुळं देशाचं नुकसान झालं आहे. आता आपल्याला स्वयंपूर्ण होण्याची आवश्यकता आहे."

त्यांच्या उद्दिष्टांविषयी त्यांनी सविस्तरपणे आपल्या वेबसाईटवर लिहिलं आहे. 

या वेबसाइटवर ते पुढे म्हणतात, "स्वयंपूर्ण होण्याचा अर्थ असा नाही की आपण वेगळी चूल मांडावी. पण आपल्या देशानं आपल्याजवळ असलेल्या क्षमतांचा योग्य वापर करावा." 

3. कोण आहे या पक्षाचा नेता? 

TLPचे नेते खादिम हुसैन रिझवी आहेत. ते...\nमागील सामग्री खालीलप्रमाणे सारांशित केली जाऊ शकते:
पाकिस्तानची राजधानी इस्लामाबादमध्ये गेल्या 20 दिवसांपासून एक आंदोलन पेटलं आहे. या आंदोलनाचं आयोजन तहरीक-ए-लब्बैक या रसूल अल्लाह (TLP) या मुस्लीम संघटनेनी केलं आहे.